Stato sensa mar

Un Stato sensa mar o Stato intèrno el xe tuto sarà sù da altre tère o el ga spiaje soło su mari intèrni: donca l'è un Stato che no'l ga mìa acèso al mar o a l'oçèano. Dal ponto de vista stòrico, èser sensa na via al mar el xera - e el xe anca dèso - un svantajo parché el taja fora el Paexe da risòrse inportanti de pesca e de comèrcio.

Intel mondo ghe xe 44 Stati sensa mar riconosui e 4 Stati riconosui in parte.

 Tipi de Stato sensa mar 
I Stati sensa mar i se clasìfica conforme el tipo de ixołamento dal mar: i pol èser sarà sù rènto n'altro Stato; i pol èser sarà su intrà du Stati o i pol èser sarà sù da altri Stati che anca łuri i ze sarai sù. Altri Stati i pol aver un tochetin de spiaja picenin-picenin, un tòco de mar cusì curto che dal ponto de vista pràtico i vien considerai cuaxi sensa mar.

 Intèrno a un Paexe 
Intel mondo, soło tri Stati i ze sarai sù rènto n'altro Stato - i xe de łe enclave:
Lesotho - na enclave del Sud Àfrica
San Marin - na enclave de l'Itàłia
Sità del Vatican - na enclave de Roma, Itàłia

 Intèrno a du Paixi 
Sète Stati i xe sarà sù in mèzo a du Paixi confinanti

 Dopiamente intèrno 
Un Stato el vien dito "dopiamente intèrno" cuando el xe un Stato sensa mar sarà sù da altri Stati, anca łuri sensa mar (un Stato intèrno rènto altri Stati intèrni). In tuto el mondo ghe xe soło du Stati dopiamente intèrni:
Liechtenstein
Usbekistan

 Cuaxi intèrno 
Un Stato cuaxi intèrno el ga soło un tochetin cèo de mar. Vien considarai cuaxi intèrni i Stati co na còsta che l'è manco del 5% de ła frontiera totałe. Ghen'è òto:
Repùblica Democràtica del Congo
Bòsnia Herzegòvina
Irak
Jordània
Repùblica del Congo
Tògo
Slovénia
Bèlgio

Categoria:Zeografia pułìtega